**Ұлттық валюта- теңге** **күні**

**Мақсаты:** Қазақстанның ұлттық ақшасына көшу тарихы, оның маңызын түсіндіру.

**Білімділік:** ақшаның пайда болу тарихы, өз ұлттық теңгеміздің айналымға кіруі, қалай, кімдер жасағаны туралы мағлұмат беру. Басқа ел валюталарымен таныстыру. Жаңадан айналымға енген ұлттық валюта, оны енгізудің қажеттілігі, безендірілуі туралы кеңірек таныстыру.

**Дамытушылық:** оқушылардың ақша туралы түсініктерін кеңейту, белсенділіктерін дамыту.

**Тәрбиелік:** оқушылардың Қазақстанның тәуелсіз мемлекет ретінде қол жеткізген жетістіктеріне мақтаныш сезімдерін ояту.

**Көрнекілігі:** ақшаның түрлері, слайд, бейнетаспа, суреттер

**Барысы:** Қайырлы күн, оқушылар!: Біздің Отанымыз - егеменді, тәуелсіз қазақ мемлекеті. 130 - дан аса ұлт өкілдері тұратын осынау қасиетті мекенде, асқақтаған өлкеде, кеңдігі керемет дархан далада, егіні теңіздей толқыған, төрт түлігі мыңғырған, өндірісі өркендеген мекенде өмір сүруші әрбір адам өз Отанын жанындай сүйіп, оның көк байрағын көкке көтеруді мақтаныш тұтады. Олай болса Тәуелсіздігімізге шаң жұқтырмай, оны ең қымбат бұйымымыздай сақтап, құрметтеп келер ұрпақтар қолына аманат етіп тапсыруға тиіспіз. Бүгінгі іс-шарамды жұмбақпен бастамақшымын:

Әлемнің тынысы

Байлықтың белгісі

Ол не? -... (ақша, теңге)

Олай болса Мың жаса, тәуелсіз Қазақ елі! - дей келе «Ұлттық валюта-теңге күні» атты тәрбие сағатымызды бастаймыз.

Міне, бүгін теңге күнім – мерекем,

Қандай дұшпан «олай - бұлай» дер екен.

Осы теңге арқасында келешек,

Елге келер тойымшылық, берекем.

Әр мемлекеттің өзіне тән белгілері болады. Бүгінгі сабағымызда сол басты белгілердің бірі Қазақстанның ұлттық валютасы теңге туралы әңгімелейміз.

**Сәлемдесу:**

Сәлемдесіп алдымен,

Басымызды иеміз.

Бүгінгі күн баршаға

Сәттілікті тілейміз

**Тапсырма.** Ұлы ғұламалар – теңгемізде. Төл теңгемізде ұлт қайраткерлерінің, батырлардың, хандардың суреттері салынған.

1 теңгеде – Әл Фараби

3 теңгеде – Сүйінбай

5 теңгеде – Құрманғазы

10 теңгеде – Шоқан

20 теңгеде – Абай

50 теңгеде – Әбілхайыр хан

100 теңгеде – Абылай хан

**Жеке жұмыс:** дидактикалық-танымдық тапсырмалар

**Сабақты пысықтау:** Жоғары айтқандарымызды қысқаша бекітіп көрейік.

-Ақша деген не? (барлық басқа тауарлардың құнын көрсететін ерекше тауар)

-Төл теңгеміздің туған күні? (1993 ж 15 қараша)

-Ақша сақтайтын мекеме. (Банк)

-Жеке есепшоты бар төлем-қағаз. (карточка)

-Ақша беретін құрылғы. (Банкомат)

-Төлемді растайтын қағаз. (Чек)

-Біздің елімізде қандай қалаларда «Теңге сарайлары» бар? (Өскемен мен Алматы)

-Теңгенің неше құпия қорғанысы бар? (16 құпия қорғанысы бар)

-Қазақ теңгесі қайда басылды? (Ұлыбританияда «Харрисон және оның ұлдары» атты банкноталық фабрикада)

Мақал – сөз мәйегі.

1. Теңге тиыннан өсер, Жылқы құлыннан өсер.  
2. Ақша кетуге тырысады, Есеп ұстауға тырысады.  
3. Ақша болса – алақанда сорпа қайнайды.  
4. Ақша ашпайтын құлып жоқ.  
5. Ақшада көз жоқ.  
6. Ар-намысы таза адамның ақшасы аз болады.

**Түйін сөз:** Саябақта серуендеп кележатқан 2 достың әңгімесі.

2 дос саябақта келе жатып, біреуі кенеттен жерге еңкейіп, 1 теңге тауып алады. Екіншісі оған:

- Оны қайтесің, оған ештеңе сатып ала алмайсың,-депті. Сонда досы:

- Мен елтаңбамды көтеріп жатырмын. Елтаңбамыздың еңсесі биік, көк байрағымыз көгімізде қалықтай берсін дейік. Ұлттық теңгеміздің – ұлттық құндылығы жоғалмасын. Елімнің мәртебесін аяқ асты етпей жоғары көтеріп жүру – өз басым парызым деп білем, - деп жауап беріпті.